આમ, શક્તિપૂજા અત્યંત પ્રાચીન છે. તેમ તેની પરંપરા અસ્ખલિત અને અમાપ છે. ફૂલ જેવી કોમલાંગી હાથમાં ખડગ લઇને રિપુદલને વારે અને સમસ્ત જતનો ભાર ઉતારે એ કલ્પના પણ સત્ય હકીકત છે. નારી નારાયણી છે. એટલું જ નહીં પણ એ શક્તિ વિના શિવ શવ જેવા છે. જીવનમાં આ શક્તિની ઉપાસના કોમળ હોય, તેમ કરાલ પણ હોય. આથી હિમગિરિનાં શિખર ઉપર બિરાજતાં જગદંબા કાલરાત્રિ બને છે, પણ તેમની કરાલતામાં પણ ભારોભાર કોમળતા છે. જગતના હિતનું કારણ છે.